انا انسانه مسالمه وكتومه مالي في احد وغير موسوسه في اي شي واقلها الامراض و بيوم من الايام وانا امشي حسيت جسمي تنمل كله وجتني دوخه ولسع سريع من قمة راسي لرجولي ودقات قلببي تسارعت وبردت اطرافي .. رحت اركض لامي احاول الحق على نفسي قبل لا اطيح جاني شعور ابي اشوف امي بس حسيت اني ماراح اوصل لها انفاسي بدت تنخنق وصلتها وكلمتها بهدوء لانها كانت نايمه خفت تفزع وقلت يمه انا احس بدوخه ونشف ريقي وقتها وتنمل لساني هي شافتني وفزعت من منظري خذوني المستشفى طلع ضغطي مرتفع قالوا لي ضغطك بنسبه لعمرك حيييل مرتفع والدكتوره خايفه تقول ما اقدر اعطيك حبة الضغط اللي تنحط تحت اللسان عمرك صغير واخاف تدخلين في غيبوبه او اغماء واستغربو بحكم انو عمري 20 وانا نفسي مستغربه وش الاسباب عطوني مغذي وقالوا لازم لمدة اسبوع تراجعينا كل صباح عشان نشيك على ضغطك ونعرف اذا فيك ضغط او لا ..ورحت لهم مره مرتفع ومره منخفض ما استقر وصرت اتحمل الالم لين يوم جتني حاله غررييبه نبضي سريع وعرقت وبردت اطرافي وجاني مغص شديد ورجولي احس انهد حيلي ماني عارفه كيف اشرح لكم الشعور لحظتها حسيت بضيق قعدت اصارخ لحد ما انبح صوتي وماعاد اشعر بنفسي احس اغمى علي مع اني صاحيه شعور غريب اهلي التمو علي ويبكون مايدرون وش علتي ودوني لمستشفيات عديده خاصه ومنها حكوميه وكلهم يقولون تحاليلك سليمه بس معاي قالون عصبي وكسل فالغده بس اعالجهم ومافي تغير .. بعدها ابوي قرر يوديني لشيخ يقراء علي قريت وتعبت عند الشيخ جاني شعور غريب احس تجيني حاله مثل الاغماء يعني احس اللي عشته حلم مو صدق مع اني صاحيه بس انسى اللي حولي وتركت المشايخ صرت انا انتبه ع اذكاري واحصن نفسي والحمدلله متوكله على الله واقراء قران وانام على سورة البقره لانو الشيوخ قالو لي عين شديده صايبه وجهك وصدرك وصرت قريبه لله الحمدلله بس تغير حالي عن اول صرت عصبيه بشكل لا يُطاق واكره الناس والجمعات وافكر ب الموت بشكل كبير لدرجة الجنون